(Nom/raó social de l’empresa)

(Domicili social)

CIF

Servei d’Atenció al/la Client/a

A \_\_\_\_\_\_\_, a \_\_\_\_\_ de \_\_\_\_\_\_\_\_\_ de 20 \_\_\_\_

Senyors/es,

En/Na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI/NIE \_\_\_\_\_\_\_\_\_ i domicili a aquest efecte al C/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, de la ciutat de\_\_\_\_\_\_\_\_\_\_\_\_\_\_\_\_\_amb CP\_\_\_\_\_\_, amb telèfon\_\_\_\_\_\_\_\_\_\_\_\_ i correu electrònic: \_\_\_\_\_\_\_\_\_\_\_\_\_\_\_\_\_\_\_, per mitjà de la present em dirigeixo a vostès en la meva condició legal de persona consumidora, a l’efecte de formular la meva reclamació prèvia, de conformitat amb el que es disposa en l’article 211-4.c) de la Llei 22/2010, del 20 de juliol, del Codi de consum de Catalunya, l’article 14 del Decret 98/2014, de 8 de juliol, sobre el procediment de mediació en les relacions de consum, l’article 18.1.a) de la Llei 7/2017, de 2 de novembre, per la qual s’incorpora a l’ordenament jurídic espanyol la Directiva 2013/11/UE, del Parlament Europeu i del Consell, de 21 de maig de 2013, relativa a la resolució alternativa de litigis en matèria de consum, l’article 21.3 del Reial decret legislatiu 1/2007, de 16 de novembre, pel qual s’aprova el text refós de la Llei General per a la Defensa dels Consumidors i Usuaris i altres lleis complementàries (TRLGDCU) i amb els efectes previstos a l’article 121-11 de la Llei 29/2002, de 30 de desembre, primera Llei del Codi civil de Catalunya, a l’article 1973 del Codi Civil Espanyol i a l’article 403.2 de la Llei 1/2000, de 7 de gener, d’Enjudiciament Civil, fent constar expressament que, aquesta part estaria disposada a sotmetre’s a un sistema voluntari de mediació o d’arbitratge, gratuït per a totes dues parts, davant els organismes oficials de consum competents, amb la intenció de poder arribar a un acord amistós i per aquest motiu els agrairé que manifestin la seva predisposició a participar en un procediment de mediació o d’arbitratge de consum, o alternativament, procedeixin a fer la proposta que consideri oportuna per a solucionar el conflicte plantejat amb relació a la contractació d'uns serveis no sol·licitats, que vaig formalitzar a conseqüència d'una mala pràctica comercial, d'acord amb els següents motius: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Qui subscriu és una persona consumidora gran, fet que em situa en una situació d'inferioritat o indefensió especials en les relacions de consum i per tant, tinc la condició de persona consumidora especialment protegida, d'acord amb el que estableix l'article 111-2.c) del Codi de Consum de Catalunya i la consideració de persona consumidora vulnerable, d'acord amb el que disposa l'article 3.2 del TRLGDCU i d'acord amb aquesta consideració legal i sense perjudici del que estableix la normativa sectorial que sigui aplicable en cada cas, a l'efecte d'evitar qualsevol situació especial de subordinació, indefensió o desprotecció que pugui provocar cap situació de desigualtat en l'exercici dels meus drets en les meves relacions de consum amb la seva empresa, ha de tenir en consideració que la resposta d'aquest servei d'atenció al client ha de respondre utilitzant mitjans i suports que segueixin els principis d'accessibilitat universal i, si s'escau, mitjans alternatius per garantir-me l'accés sense cap discriminació.

Pel que fa a la informació que m'ha de facilitar la seva empresa, cal tenir en compte que la informació precontractual, abans de quedar vinculat per un contracte, a més de clara, comprensibles, veraç i suficient, s'ha de facilitar en un format fàcilment accessible, i s'ha de garantir si s'escau l'assistència necessària, de manera que assegurin la seva comprensió adequada i permetin la presa de decisions òptimes per als meus interessos, d'acord amb l'article 60.1 del TRLGDCU.

Totes les pràctiques comercials de la seva empresa, orientades a les persones consumidores vulnerables han d'estar destinades, a preveure i remoure, sempre que sigui possible, les circumstàncies que generen la situació de vulnerabilitat, així com a pal·liar els efectes, en particular en relació amb les comunicacions comercials o la informació precontractual facilitada, l'atenció postcontractual o l'accés a béns o serveis bàsics, d'acord amb el que disposa l'article 19.6 TRLGDCU.

En qualsevol promoció comercial que realitzi la seva empresa, la informació necessària s'ha de facilitar en termes clars, comprensibles, veraços i en un format fàcilment accessible, de manera que assegurin la seva comprensió adequada i permetin la presa de decisions òptimes per als meus interessos i incomplir aquests requisits d'informació es considera una pràctica deslleial per enganyosa en els mateixos termes que els que estableix l'article 7 de la Llei 3/1991, de 10 de gener, de competència deslleial, tal com estableix l'article 20.2 TRLGDCU.

L'omissió o ocultació de la informació necessària perquè jo adopti o pugui adoptar una decisió relativa al meu comportament econòmic amb el degut coneixement de causa o oferir-me informació poc clara, inintel·ligible, ambigua, o no oferir-me-la en el moment adequat, també té la consideració de pràctica deslleial, d’acord amb l’article 7 de la Llei 3/1991.

En aquest context, el contracte que es va formalitzar amb mi, per part de la seva empresa, és va fer amb un vici del consentiment, per la qual cosa el contracte no compleix els requisits establerts al Codi Civil Espanyol, dels articles 1261 i 1266.

Considero que la persona que em va facilitar la informació va utilitzar unes tècniques comercials que em van induir a celebrar aquest contracte que si no fos per aquestes pràctiques deslleials no hagués contractat, considerant l’actuació comercial dolosa, d’acord amb el que estableix l’article 1269 del Codi Civil Espanyol.

Per tant, s’impugna aquest contracte, que s’ha de considerar nul d’acord amb l’article 1300 Codi Civil Espanyol.

En cap cas és acceptable que l’empresa que exerceix qualsevol pràctica comercial em situí en una situació susceptible de minvar de manera significativa, mitjançant assetjament, coacció, inclòs l'ús de la força, o influència indeguda, la meva llibertat d'elecció o la meva conducta en relació al bé o servei i, per consegüent, afecti o pugui afectar el meu comportament econòmic, tal i com prohibeix l’article 8 de la Llei 3/1991 que classifica aquestes pràctiques com a agressives.

Qualsevol incompliment que la seva empresa pugui cometre aprofitant la meva situació especial de desequilibri o indefensió podrà ser considerada una infracció molt greu i a més es pot considerar una circumstància agreujant d'acord amb el que disposa l'article 332-4.b) i l'article 333-2.2.d) del codi de Consum de Catalunya.

L’article 331-3 disposa que són infraccions en matèria de transaccions comercials i en matèria de preus, a) Incomplir les disposicions que regulen la informació i la publicitat dels preus dels béns i serveis, d) Realitzar pràctiques comercials deslleials per acció o per omissió que provoquin o puguin provocar a la persona consumidora un comportament econòmic que d'una altra manera no hauria tingut.

És per tot això que, mitjançant aquest requeriment fefaent i a l’espera de la seva col·laboració, vinc a advertir-los que, de no poder obtenir una solució amistosa per a ambdues parts, dins del termini dels trenta dies que estableix la llei, no em quedarà més remei que presentar la corresponent denúncia administrativa davant els organismes competents en matèria de consum, sol·licitant l’obertura del corresponent procediment sancionador, alhora que em reservo l’opció d’exercitar judicialment la pertinent acció en defensa dels meus interessos patrimonials i socials, tot advertint que la no contestació d’aquest escrit en el termini màxim de trenta dies, constitueix una infracció administrativa, tipificada a l’article 331-6) apartats h) i l) del Codi de Consum de Catalunya i a l’article 49.1.n) de la Llei General per a la Defensa dels Consumidors i Usuaris i altres lleis complementàries i que els tribunals hauran de tenir en consideració la seva actitud, en cas de no voler col·laborar en la resolució d’aquest conflicte de forma amistosa, per decidir si s’ha provocat un eventual abús del servei públic de Justícia, tot això, en el moment de pronunciar-se sobre les costes i en la imposició de multes o sancions previstes a la Llei 1/2000, de 7 de gener, d’Enjudiciament Civil.

A l’espera de les seves notícies sobre el particular, rebi una cordial salutació, atentament

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(signatura)